Éjszaka a Kossuth téren és az Emberi Erőforrások Minisztériumánál akciózott a Momentum. A Hvg.hu megörökítette videón az este történéseit, amelynek utolsó felvonása a rendőrök intézkedése volt.

Hajnal Miklós, a Momentum szóvivője azt mondta a videón, hogy az akcióval arra szeretnék felhívni a figyelmet, milyen hosszúak a kórházi várólisták. Epekő miatti beavatkozásra átlagosan 89 napot kell várni, a Momentum pedig megmutatta, hogy ha az emberek sorba állnának fizikailag, a sor az Emmi épületétől a Parlamentig tartana.

Amikor a momentumosok a lábnyomok felfestésével az Emmihez értek, megjelentek a rendőrök. Hajnal jelezte, hogy lemoshatóak a lábynomok, ezt meg is mutatta, vagyis nem követtek el rongálást. Ám a videó szerint a rendőrök azt magyarázták, hogy a garázdaság felmerülhetz.

Az ügyet a BRFK fogja vizsgálni, és az egyik intézkedő rendőr jelezte is Hajnalnak, hogy az eset

a politikai felhang miatt prioritást fog élvezni.

Ez azt jelenti, hogy gyorsan ki fogják vizsgálni. Hajnal ezután jelezte, hogy véget ért az esemény.